এর আগে গত জুনে অনুষ্ঠিত গাজীপুর সিটি করপোরেশন নির্বাচনে ৪ লাখ ১০ ভোট পেয়ে মেয়র পদে নির্বাচিত হন আওয়ামী লীগের জাহাঙ্গীর আলম। মাত্র ১ লাখ ৯৭ হাজার ৬১১ ভোট পেয়ে নিকটতম প্রতিদ্বন্দ্বী ছিলেন বিএনপির প্রার্থী হাসান উদ্দিন সরকার। সেখানে ধানের শীষের চেয়ে নৌকা প্রতীক ২ লাখের বেশি ভোট পেয়ে বিজয়ী হয়েছিল। এর আগে ২০১৩ সালে এ সিটি করপোরেশনের প্রথম নির্বাচনে আওয়ামী লীগের চেয়ে ১,০৬,৫৭৭ ভোট বেশি পেয়ে বিএনপি প্রার্থী নির্বাচিত হয়েছিল। গত ১৫ মে অনুষ্ঠিত খুলনা সিটি করপোরেশন নির্বাচনেও বিএনপি প্রার্থীর চেয়ে ৬৭ হাজার ৯৪৬ ভোট বেশি পেয়ে নির্বাচিত হন নৌকা প্রতীক নিয়ে তালুকদার আবদুল খালেক। এমনকি মেয়র পদের পাশাপাশি এসব সিটিতে সাধারণ ও সংরক্ষিত কাউন্সিলেও বেশিরভাগ পদে জয় পেয়েছে ক্ষমতাসীন আওয়ামী লীগ সমর্থকরা।